CELEX: 32017R2229
Language: lt
Date: 2017-12-04 00:00:00
Title: 2017 m. gruodžio 4 d. Komisijos reglamentas (ES) 2017/2229, kuriuo dėl didžiausios leidžiamosios švino, gyvsidabrio, melamino ir dekokvinato koncentracijos iš dalies keičiamas Europos Parlamento ir Tarybos direktyvos 2002/32/EB I priedas (Tekstas svarbus EEE. )

5.12.2017   
            
            
               LT
            
            
               Europos Sąjungos oficialusis leidinys
            
            
               L 319/6
            
         KOMISIJOS REGLAMENTAS (ES) 2017/2229
   2017 m. gruodžio 4 d.
   kuriuo dėl didžiausios leidžiamosios švino, gyvsidabrio, melamino ir dekokvinato koncentracijos iš dalies keičiamas Europos Parlamento ir Tarybos direktyvos 2002/32/EB I priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gegužės 7 d. Europos Parlamento ir Tarybos direktyvą 2002/32/EB dėl nepageidaujamų medžiagų gyvūnų pašaruose (1), ypač į jos 8 straipsnio 1 dalį,
   kadangi:
   
               (1)
            
            
               Direktyvoje 2002/32/EB nustatyta, kad draudžiama naudoti gyvūnų pašarams skirtus produktus, kuriuose nepageidaujamų medžiagų koncentracija viršija tos direktyvos I priede nustatytą didžiausią leidžiamąją koncentraciją;
            
         
               (2)
            
            
               Europos maisto saugos tarnyba (toliau – tarnyba) priėmė mokslinę nuomonę dėl vario (I) oksidas, kaip visų rūšių gyvūnams skirto pašarų priedo, saugumo ir veiksmingumo (2). Nuomonėje nurodyta, kad tam tikrais atvejais švino koncentracija vario (I) okside viršija dabartinę Sąjungos didžiausią leidžiamąją švino koncentraciją, tačiau nustatyta koncentracija saugumo problemų nekelia, nes, naudojant šį priedą, švino poveikis gyvūnams būtų mažesnis nei poveikis naudojant kitus vario junginius, atitinkančius Sąjungos teisės reikalavimus. Remiantis pateikta informacija, jeigu taikoma geroji gamybos praktika, didžiausia leidžiamoji švino koncentracija nėra reguliariai pasiekiama mikroelementų junginių funkcinei grupei priklausančiuose pašarų prieduose naudojant vario (I) oksidą. Taigi tikslinga didžiausią leidžiamąją švino koncentraciją pritaikyti vario (I) oksidui;
            
         
               (3)
            
            
               daugelis gyvūnų augintinių ėdalui skirtų maisto pramonės gretutinių ir šalutinių produktų yra gauti iš tuno. Dabartinės didžiausios leidžiamosios gyvsidabrio koncentracijos tuose gretutiniuose ir šalutiniuose produktuose yra mažesnės nei maistui skirtam tunui taikytina didžiausia leidžiamoji gyvsidabrio koncentracija, todėl trūksta tokių gyvūnų augintinių ėdalui skirtų gretutinių ir šalutinių produktų, kuriuose nebūtų viršijama didžiausia leidžiamoji gyvsidabrio koncentracija. Todėl tikslinga pritaikyti didžiausią gyvsidabrio koncentraciją žuvims, kitiems vandens gyvūnams ir iš jų gautiems produktams, skirtiems gaminti kombinuotuosius pašarus šunims, katėms, dekoratyvinėms žuvims ir kailiniams gyvūnams, kartu išlaikant aukštą gyvūnų sveikatos apsaugos lygį;
            
         
               (4)
            
            
               tarnyba priėmė mokslinę nuomonę dėl guanidino acto rūgšties saugumo ir veiksmingumo mėsiniams viščiukams, veislinėms vištoms, gaidžiams ir kiaulėms (3). Nurodyta, kad melamino kaip priemaišos kiekis pašarų priede guanidino acto rūgštyje neviršija 20 mg/kg. Tarnyba padarė išvadą, kad, į pašarą įterpus guanidino acto rūgšties, papildomas melamino kiekis problemų nesukels. Didžiausia leidžiamoji melamino koncentracija pašaruose nustatyta Direktyvoje 2002/32/EB. Didžiausia leidžiamoji melamino koncentracija guanidino acto rūgštyje dar nenustatyta. Todėl tikslinga nustatyti didžiausią leidžiamąją melamino koncentraciją guanidino acto rūgštyje;
            
         
               (5)
            
            
               Komisijos įgyvendinimo reglamentu (ES) Nr. 291/2014 (4) dekokvinato išlauka sumažinta nuo trijų iki nulio dienų. Todėl nuostata dėl neišvengiamų dekokvinato liekanų mėsiniams viščiukams skirtuose išlaukos pašaruose turėtų būti išbraukta;
            
         
               (6)
            
            
               todėl Direktyva 2002/32/EB turėtų būti atitinkamai iš dalies pakeista;
            
         
               (7)
            
            
               šiame reglamente nustatytos priemonės atitinka Augalų, gyvūnų, pašarų ir maisto nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Direktyvos 2002/32/EB I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gruodžio 4 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 140, 2002 5 30, p. 10.
   
   
      (2)  EFSA FEEDAP grupė (EFSA pašaruose naudojamų priedų, produktų arba medžiagų mokslinė grupė), 2016 m. „Scientific opinion on the safety and efficacy of copper (I) oxide as feed additive for all animal species“. EFSA Journal 2016;14(6):4509, p. 19 doi:10.2903/j.efsa.2016.4509 http://onlinelibrary.wiley.com/doi/10.2903/j.efsa.2016.4509/epdf
   
      (3)  EFSA FEEDAP grupė (EFSA pašaruose naudojamų priedų, produktų arba medžiagų mokslinė grupė), 2016 m. „Scientific opinion on the safety and efficacy of guanidinoacetic acid for chickens for fattening, breeder hens and roosters, and pigs“. EFSA Journal 2016;14(2):4394, p. 39 doi:10.2903/j.efsa.2016.4394 http://onlinelibrary.wiley.com/doi/10.2903/j.efsa.2016.4394/epdf
   
      (4)  2014 m. kovo 21 d. Komisijos įgyvendinimo reglamentas (ES) Nr. 291/2014, kuriuo iš dalies keičiamos Reglamento (EB) Nr. 1289/2004 nuostatos dėl pašarų priedo dekoginato išlaukos ir didžiausios leidžiamosios koncentracijos (OL L 87, 2014 3 22, p. 87).
   
      PRIEDAS
      Direktyvos 2002/32/EB I priedas iš dalies keičiamas taip:
      
                  1.
               
               
                  I skirsnio 4 eilutė, skirta švinui, pakeičiama taip:
                  
                              Nepageidaujama medžiaga
                           
                           
                              Gyvūnų pašarams skirti produktai
                           
                           
                              Didžiausia leidžiamoji koncentracija mg/kg (ppm) pašaruose, kurių drėgnis 12 %
                           
                        
                              
                                          „4.
                                       
                                       
                                          Švinas (12)
                                       
                                    
                           
                              Pašarinės žaliavos,
                              išskyrus:
                           
                           
                              10
                           
                        
                              
                                          —
                                       
                                       
                                          žaliąjį pašarą (3);
                                       
                                    
                           
                              30
                           
                        
                              
                                          —
                                       
                                       
                                          fosfatus ir karbonatinguosius jūrinius dumblius;
                                       
                                    
                           
                              15
                           
                        
                              
                                          —
                                       
                                       
                                          kalcio karbonatą; kalcio ir magnio karbonatą (10);
                                       
                                    
                           
                              20
                           
                        
                              
                                          —
                                       
                                       
                                          mieles.
                                       
                                    
                           
                              5
                           
                        
                              Mikroelementų junginių funkcinei grupei priklausantys pašarų priedai,
                              išskyrus:
                           
                           
                              100
                           
                        
                              
                                          —
                                       
                                       
                                          cinko oksidą;
                                       
                                    
                           
                              400
                           
                        
                              
                                          —
                                       
                                       
                                          mangano oksidą, geležies karbonatą, vario karbonatą, vario (I) oksidą.
                                       
                                    
                           
                              200
                           
                        
                              Rišiklių ir lipnumą mažinančių medžiagų funkcinėms grupėms priklausantys pašarų priedai,
                              išskyrus:
                           
                           
                              30
                           
                        
                              
                                          —
                                       
                                       
                                          vulkaninės kilmės klinoptilolitą; natrolitą-fonolitą.
                                       
                                    
                           
                              60
                           
                        
                              Premiksai (6)
                           
                           
                              200
                           
                        
                              Pašarų papildai,
                              išskyrus:
                           
                           
                              10
                           
                        
                              
                                          —
                                       
                                       
                                          mineralinius pašarus;
                                       
                                    
                           
                              15
                           
                        
                              
                                          —
                                       
                                       
                                          ilgalaikio tiekimo pašarų mišinius specialios mitybos reikmėms, kuriuose mikroelementų koncentracija daugiau kaip 100 kartų viršija nustatytą didžiausią kiekį visaverčiuose pašaruose.
                                       
                                    
                           
                              60
                           
                        
                              Visaverčiai pašarai
                           
                           
                              5“
                           
                        
            
                  2.
               
               
                  I skirsnio 5 eilutė, skirta gyvsidabriui, pakeičiama taip:
                  
                              Nepageidaujama medžiaga
                           
                           
                              Gyvūnų pašarams skirti produktai
                           
                           
                              Didžiausia leidžiamoji koncentracija mg/kg (ppm) pašaruose, kurių drėgnis 12 %
                           
                        
                              
                                          „5.
                                       
                                       
                                          Gyvsidabris (4)
                                       
                                    
                           
                              Pašarinės žaliavos,
                              išskyrus:
                           
                           
                              0,1
                           
                        
                              
                                          —
                                       
                                       
                                          žuvį, kitus vandens gyvūnus ir iš jų gautus produktus, skirtus gaminti kombinuotuosius pašarus maistiniams gyvūnams;
                                       
                                    
                           
                              0,5
                           
                        
                              
                                          —
                                       
                                       
                                          tuną (Thunnus spp, Euthynnus spp. Katsuwonus pelamis) ir iš jo gautus produktus, skirtus gaminti kombinuotuosius pašarus šunims, katėms, dekoratyvinėms žuvims ir kailiniams gyvūnams;
                                       
                                    
                           
                              1,0 (13)
                           
                        
                              
                                          —
                                       
                                       
                                          žuvį, kitus vandens gyvūnus ir iš jų gautus produktus, išskyrus tuną ir iš jo gautus produktus, skirtus gaminti kombinuotuosius pašarus šunims, katėms, dekoratyvinėms žuvims ir kailiniams gyvūnams;
                                       
                                    
                           
                              0,5 (13)
                           
                        
                              
                                          —
                                       
                                       
                                          kalcio karbonatą; kalcio ir magnio karbonatą (10).
                                       
                                    
                           
                              0,3
                           
                        
                              Kombinuotieji pašarai,
                              išskyrus:
                           
                           
                              0,1
                           
                        
                              
                                          —
                                       
                                       
                                          mineralinius pašarus;
                                       
                                    
                           
                              0,2
                           
                        
                              
                                          —
                                       
                                       
                                          kombinuotuosius pašarus, skirtus žuvims;
                                       
                                    
                           
                              0,2
                           
                        
                              
                                          —
                                       
                                       
                                          kombinuotuosius pašarus, skirtus šunims, katėms, dekoratyvinėms žuvims ir kailiniams gyvūnams.
                                       
                                    
                           
                              0,3“
                           
                        
            
                  3.
               
               
                  I skirsnio „Neorganiniai teršalai ir azoto junginiai“ 13 baigiamoji išnaša pakeičiama taip:
                  
                              „(13)
                           
                           
                              Didžiausia leidžiamoji koncentracija taikoma pagal šviežią svorį“.
                           
                        
            
                  4.
               
               
                  I skirsnio 7 eilutė, skirta melaminui, pakeičiama taip:
                  
                              Nepageidaujama medžiaga
                           
                           
                              Gyvūnų pašarams skirti produktai
                           
                           
                              Didžiausia leidžiamoji koncentracija mg/kg (ppm) pašaruose, kurių drėgnis 12 %
                           
                        
                              
                                          „7.
                                       
                                       
                                          Melaminas (9)
                                       
                                    
                           
                              Pašarai,
                              išskyrus:
                           
                           
                              2,5
                           
                        
                              
                                          —
                                       
                                       
                                          konservuotą gyvūnų augintinių ėdalą;
                                       
                                    
                           
                              2,5 (11)
                           
                        
                              
                                          —
                                       
                                       
                                          šiuos pašaro priedus:
                                       
                                    
                           
                               
                           
                        
                              
                                          —
                                       
                                       
                                          guanidino acto rūgštį;
                                       
                                    
                           
                              20
                           
                        
                              
                                          —
                                       
                                       
                                          karbamidą;
                                       
                                    
                           
                              —
                           
                        
                              
                                          —
                                       
                                       
                                          biuretą.
                                       
                                    
                           
                              —“
                           
                        
            
                  5.
               
               
                  VII skirsnio 1 eilutė, skirta dekokvinatui, pakeičiama taip:
                  
                              Kokcidiostatas
                           
                           
                              Gyvūnų pašarams skirti produktai (1)
                           
                           
                              Didžiausia leidžiamoji koncentracija mg/kg (ppm) pašaruose, kurių drėgnis 12 %
                           
                        
                              
                                          „1.
                                       
                                       
                                          Dekokvinatas
                                       
                                    
                           
                              Pašarinės žaliavos
                           
                           
                              0,4
                           
                        
                              Kombinuotieji pašarai, skirti:
                           
                           
                               
                           
                        
                              
                                          —
                                       
                                       
                                          dedekliniams paukščiams ir viščiukams, iš kurių auginamos dedeklės (> 16 savaičių);
                                       
                                    
                           
                              0,4
                           
                        
                              
                                          —
                                       
                                       
                                          kitų rūšių gyvūnams.
                                       
                                    
                           
                              1,2
                           
                        
                              Premiksai, skirti naudoti pašaruose, kuriuose draudžiama naudoti dekokvinatą.
                           
                           
                              (2)“